टाइम8, जुलाइ 13 : पुलिसनि पिष्टलखौ सेख'नानै खारनो नाजानायाव गुलि गावनानै जोखोम खालामनो गोनां जादों भुपेन बरुवाखौ।  थांनाय समबारनि हरआव सिबसागरआव जानानै थांदों एनकाउन्टारा।   अ'एनजिसि आसाम कम्पानिनि साथाम मावसुमाफोरखौ लांखारनायनि दायजों लोब्बा गोनां दायाव भुपेन बरुवाखौ सदियानिफ्राय रबिबार सानखालि सिबसागर पुलिस बिफानजों खाजानानै खारखोमानो नाजादोंमोन।  मोन्थिनो मोननाय बादिब्ला, नाजिरा महकुमा पुलिस बिफाननि सासे पुलिस मावथिनिफ्राय रिभलभारखौ सेख'नानै खारनो नाजानायाव गावनि रैखाथिनि थाखाय गुलि गावनो गोनां जायो भुपेन बरुवाखौ।   आथिङाव गुलि नांजानानै भुपेन बरुवा जोखोम जायो। आरो दा बेखौ डिब्रुगड़ आसाम मेडिकल कलेज आरो हस्पिटालाव  फाहामथाय होनाय जादों।